Short 184

Short 184 
275px Rol Bomme- en torpedosmiter  Makker Bruorren Short Untwerper Horace Short Earste flecht 1915  Yn tsjinst 1915  Ut tsjinst 1933 (Estlân) Gerdessen 1982, s.76  Tal makke 936   Grutste brûkers Feriene Keninkryk (1915-1922); Estlân; Sily; Grikenlân; Japan Farianten Mann Egerton Type B 

De Short 184 wie in Britske twa-sits wetterfleanmasine, in bomme- en torpedosmiter en ferkenningsfleanmasine, dy't ûntwurpen waard troch Horace Short fan fleantúchfabryk Short Brothers foar  de Royal Naval Air Service. It tastel maake syn earste flecht yn 1915 en bleau yn tsjinst nei de ein fan de Earste Wrâldkriich yn 1918. In Short 184 wie de earste fleanmasine dy't in skip te sink brocht mei in torpedo; in oar tastel wie it iennichste Britske tastel dat meidie yn de Seeslach by Jutlân.

De 184 stie op twa grutte houten driuwers dêr't in torpedo tusken hingje koe. In tredde driuwer siet ûnder de sturt en hie in roer. De fleugels koene ynklapt wurde. De 184 foel fierders op troch in grutte radiator dy't boppe op de motor fêstmakke wie.
De earste 184s hiene in Sunbeam-motor fan 225 pk. Lettere ferzjes hiene sterkere Sunbeam-motors fan 240 en 260 hk, Rolls-Royce motors fan 250 pk of Renault-motors fan 240 pk. De krêftichste motor op in 184 wie de Sunbeam Maori III fan 275 pk. 

Der binne goed 900 fan makke. In tal 184s waarden nei de oarloch levere oan Estlân, Grikelân, Sily en Japan. De Nederlânske Marine Loftfearttsjinst hie fan 1917 oant 1920 ien Short 184, de "K-1".

Spesifikaasjes 

+ Short 184  Feiten Langte  12,40 m Spanwiidte  19,40 m Fleugeloerflak  63,9 m² Hicht  4,10 m Oandriuwing Ien V12-motor Sunbeam Maori fan 260 Hk Topfaasje  140 km/o (op 610 m.) Fleanberik  320 km Bemanning  2 (piloat en observator/skutter) Tsjinstplafond  2.743 m Gewicht leech  1680 kg Maks. fleangewicht  2433 kg Bewapening  ien 7,7-mm-Lewis-Masinegewear, ien 356-mm-torpedo of 236 kg bommen

 Bibliografy 
 Barnes, C.H. Shorts Aircraft Since 1900 Londen: Putnam. 1967.
 Bruce, J.M. British Aeroplanes 1914–18. Londen: Putnam, 1957.
 Bruce, J.M. "The Short Seaplanes: Historic Military Aircraft No. 14: Part 3". Flight, 28 desimber 1956, siden 999–1004.
 Bruce, J.M. The Short 184 Leatherhead, Surrey: Profile Publications, 1966.

 Keppelings om utens 
J.M. Bruce, "The Short Seaplanes, Part 3". Flight, 28 desimber 1956, s. 999

Kategory:Fleanmasine yn de Earste Wrâldkriich
Kategory:Britske bommesmiter
Kategory:Britske ferkenningsfleanmasine
Kategory:Britske wetterfleanmasine
Kategory:Yntroduksje út 1915